Jayadewa

Si Jayadewa o Jayadeva (Sanskrito: जयदेव, Baybayin: ᜇᜒᜌ᜔ᜇᜒᜏ; buong pamagat: Hwan Nāyaka tuhan Pailah Jayadewa) ay ang Punong Kagawad ng Pailah (Pila, Laguna ngayon) sa panahong isinulat ang Inskripsiyon sa Binatbat na Tanso ng Laguna noong taong 900. Ayon sa kasulatan, nanilbihan siya bilang kinatawan ng "Punong Kumander" (pamegat senāpati di Tundun) sa pagtawad sa mga kamag-anak ng isang taong nagngangalang Namwaran sa kaniyang mga pagkakautang. Bagama't walang iba pang mga tala ang tumutukoy sa kaniyang buhay at mga ginagawa, si Jayadewa ay isang mahalagang tao sa kasaysayan ng Pilipinas dahil isa siya sa mga taong malinaw na natukoy sa kasulatan.

Personal na buhay

Pinakasalan niya si Dayang Bukah, bilang kapalit upang mabayaran ang utang na 1 kati at 8 suwarna ng mga magulang ni Buka na sina Namwaran at Dayang Angkatan.

Tingnan rin
 Inskripsiyon sa Binatbat na Tanso ng Laguna - ang pinakalumang kasulatan sa Pilipinas

Mga sanggunian

Kasaysayan ng Pilipinas